《食笋》
宋代·度正

早笋自香美，欲食不得尝。
晚笋已恶臭，顿顿充庖浆。
蔬食苦不继，且复几其良。
陋巷有佳人，箪瓢不充肠。
其人久已死，至今有耿光。
所以天下士，贫者惟其常。
得失固了然，是非何较量。
大烹幸列鼎，嗟尔其勉强。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。